**Hankija:** LASVA RAHVAMAJA

**Riigihanke nimetus:**

**Lasva rahvamaja ruumide remonttööd**

PAKKUMUSE KUTSE - HANKEDOKUMENT

Pakkumuse koostamise juhend

**Hankemenetluse liik:** Lihtsustatud korras läbiviidav hange

**November 2019**

**1. ÜLDANDMED**

**Hankija:** Lasva Rahvamaja (rg-kood 75000992) (edaspidi dokumendis nimetatud ka Tellija)

**Teenuse liik:** ehitustööd

**2. HANKELEPINGU TÄITMISE TÄHTAJAD**

Tehnilises kirjelduses (Lisa 2) on kirjeldatud teostatavad tööd.

Tööde teostamise tähtajaks on 31.07. 2020.

 Pakkujal tuleb arvestada asjaoluga, et töid saab teostada eeldatavalt ajavahemikel 18.05.2020 – 31.07.2020 ning rahvamaja tegutseb tööde teostamise ajal.

**3. PAKKUMUSE VORMISTAMINE**

Käesoleva hankedokumendiga soovib Tellija pakkumust Lasva rahvamaja ruumide remonttööde teostamiseks. Ruumid paiknevad aadressil Palo tee 46, Lasva küla, Võru vald (katastriüksuse tunnus 91701:001:0142).

Pakkumus tuleb vormistada eesti keeles ja maksumus väljendada eurodes.

Pakkumus peab sisaldama lisaks olevas tabelis (vt Lisa 2) kirjeldatud töid ja tööde teostamiseks vajalikke materjale.

Pakkujal on kohustus ise määrata vajalike tööde mahud ja materjalide kulud, kuna tabelis märgitud mahud on ligikaudsed.

Pakkumus peab sisaldama kõiki ülalnimetatud töid ja nende teostamiseks vajalikke ettevalmistustöid, materjale, seadmeid ja muud vajalikku, et oleks täidetud Tellija eesmärk, milleks on remonditud ja sihtotstarbeliselt kasutatavad rahvamaja ruumid.

Teostatud töödele ja paigaldatud materjalidele on nõutud garantii vähemalt kaks aastat.

Lisatööde vajadusel on töö või materjali hinnaks pakkumuses esitatud ühiku hind.

Hinnapakkumus peab olema ruumide ja tööde lõikes lahti kirjutatud, kuna Tellija jätab endale õiguse vastavalt eelarveliste vahendite olemasolule tellida töid osaliselt.

Koos pakkumusega tuleb esitada allkirjastatud Pakkuja kinnituse vorm vastavalt hankedokumentide lisale 1.

**4. PAKKUMUSE ESITAMISE TÄHTAEG**

Pakkumus esitada Lasva Rahvamajale hiljemalt 16.12.2019 kell 10:00 e-posti teel aadressil sirje@lasva.ee PEALKIRJAGA „**PAKKUMUS LASVA RAHVAMAJA RUUMIDE REMONTTÖÖDELE  – MITTE AVADA ENNE 16.12.2019 KELLA 10.00"** või paberkandjal aadressil Palo tee 46, Lasva küla, Võru vald 65401, suletud ümbrikus MÄRKEGA **„Lasva rahvamaja ruumide remonttööde  PAKKUMUS - MITTE AVADA ENNE 16.12.2019 KELLA 10.00".**

Hiljem saabunud pakkumusi arvesse ei võeta.

**5. PAKKUMUSTE AVAMINE JA HINDAMINE**

Pakkumuste avamine toimub kolme tööpäeva jooksul pakkumuste esitamise tähtpäevast ega ole avalik.

Hankija jätab endale õiguse lükata esitatud pakkumused tagasi, kui kõikide pakkumuste maksumused ületavad hankelepingu eeldatava maksumuse.

Ainsaks hindamiskriteeriumiks on pakkumuse maksumus. Edukaks tunnistatakse pakkumus, mille maksumus ilma käibemaksuta on madalaim.

Hankija teavitab hankemenetluse tulemustest kõiki Pakkujaid peale pakkumuste avamist ja pärast pakkumuse edukaks tunnistamist.

**6. LÄBIRÄÄKIMISED**

Vajadusel peab Hankija Pakkujatega läbirääkimisi. Läbirääkimiste käigus võib Hankija anda Pakkujatele võimaluse täpsustada ja vajadusel täiendada oma pakkumust. Läbirääkimiste pidamine ei ole Hankija jaoks kohustuslik ning juhul kui Hankijal pakkumuse osas küsimusi ei teki, võib ta teha otsused pakkumuse edukaks tunnistamise kohta ilma läbirääkimisteta.

Hankija ei avalda läbirääkimistel saadud informatsiooni teistele Pakkujatele. Läbirääkimised

protokollitakse Hankija esindaja poolt ja allkirjastatakse Hankija ja Pakkuja esindaja(te) poolt.

**7. HANKIJA KONTAKTANDMED**

Hankedokumentide sisu kohta saab selgitusi hanke eest vastutava isiku Sirje Kuuseorg käest elektroonilisel teabekanalil sirje@lasva.ee esitatud pöördumisel.

Objektiga tutvumiseks kontakteeruda telefonil 527 2225.

**8. HANKELEPINGU TINGIMUSED**

Pakkuja sõlmib Hankijaga tehnilises kirjelduses märgitud tööde nõuetekohaseks teostamiseks hankedokumentide Lisas 4 toodud lepingu.

**9. TEHNILINE KIRJELDUS**

Tehniline kirjeldus (Lisa 2) sisaldab hankelepingu esemeks olevate tööde omaduste ja oluliste tunnuste loetelu ning on aluseks pakkumuse maksumuse tegemisel ja hilisemal tööde teostamisel.

**10. LISAD**

Lisa 1 - Pakkuja kinnituse vorm

Lisa 2 - Tehniline kirjeldus

Lisa 3 - Ruumide põhimõtteline joonis

Lisa 4 - Hankelepingu projekt